钦定古今图书集成/方舆汇编/职方典/第1282卷 > 《古杉记》前人
## 钦定古今图书集成/方舆汇编/职方典/第1282卷 > 《古杉记》前人

舜陵有古杉十五，左十一连理而三者一，连理而二
者二，各植者四，右四连理而二者二，各植者二。围可
八尺，稍次六七尺，高可三百尺，势俱参天。先是凡十
六宁远以修孔庙，伐其一。伐之日，天地昏黑，雷风震
怒，声闻数十里，工师奔仆欲绝。呜呼，杉亦灵异哉！夫
舜孔德相似，以舜杉用孔庙，然且不可，况其他哉！是
杉宜与天地同寿不朽矣。嘉靖二十四年乙巳夏五
月三十日书